Brandhout vir die oudag: ’n Kuiertjie in Italië se Cinque TerreCinque Terre in Italië. (Foto: Josh Hild/Unsplash) Cinque Terre is ŉ reeks eeue-oue kusdorpies aan die ruwe Italiaanse kuslyn. Elkeen van dié vyf dorpies het kleurvolle huise en wingerde wat klou aan steil terrasse. Die streek spog met hawens gevul met visserbote, en dit is waar jy by die plaaslike trattorias seekos met die Ligurië-streek se beroemde pestosous kan geniet. Die toerleier Marius du Plooy vertel ons van die bekoorlike kuslyn in Italië in vandeesmaand se aflewering uit die reeks podsendings Brandhout vir die oudag. Du Plooy gee ons met die reisverhaal ook ŉ vinnige kykie na die stad Lucca, wat ŉ mens eintlik met ŉ fiets moet verken. Dit is maar net ŉ paar van die plekke waarheen hy ons neem in sy vertellinge. Skink vir jou ŉ heerlike koppie boeretroos en span uit terwyl jy na die vertelling boaan hierdie berig luister.